-----------------------------------------------------------------------
  การประกอบธุรกิจของแต่สายผลิตภัณฑ์

  -----------------------------------------------------------------------

1. ลักษณะผลิตภัณฑ์และบริการ

ผลิตภัณฑ์หลักของบริษัท คือ

-   ยางแผ่นรมควัน (Rib Smoked Sheet หรือ RSS) ซึ่งแยกได้เป็น 4 ประเภท คือ
    ยางแผ่นรมควันชั้น 2, ชั้น 3, ชั้น 4, ชั้น 5 โดยการแบ่งเกรดนั้น
    จะใช้คุณภาพของยางแต่ละแผ่นเป็นเกณฑ์
    ยางแผ่นรมควันที่ผลิตได้นี้จะใช้เป็นวัตถุดิบในการผลิตสินค้าอื่น ๆ ต่อไป เช่น ยางล้อรถ,
    สายพาน, ท่อน้ำ, รองเท้า, อะไหล่รถยนต์ ฯลฯ

-   ยางแท่ง STR (Block Rubber) แบ่งเป็น 3 ประเภทใหญ่ๆ คือ STR20, TTR 5L และ
    STR50 เป็นผลิตภัณฑ์ที่ใช้เป็นวัตถุดิบในการผลิตสินค้าอื่นๆ เช่นเดียวกับยางแผ่นรมควัน
    กล่าวคือ อุตสาหกรรมยางล้อรถยนต์เป็นผู้ใช้รายใหญ่ คุณสมบัติของยางแท่ง STR 20
    โดยทั่วไป สามารถใช้ทดแทนกันได้กับยางแผ่นรมควัน ชั้น 3

-   น้ำยางข้น (Concentrated latex) ซึ่งมีความเข้มข้น 60%
    น้ำยางข้นที่ผลิตได้จะใช้เป็นวัตถุดิบในการผลิตสินค้าอื่น ๆ ต่อไป เช่น ถุงมือยาง
    ถุงยางอนามัย ยางยืด เป็นต้น

โดยที่ผลิตภัณฑ์ของบริษัทมีลักษณะเป็น Semi-raw material เมื่อใช้เป็นวัตถุดิบ
ในการผลิตเป็นสินค้าสำเร็จรูปอีกต่อหนึ่ง ความต้องการของผู้บริโภค
จึงขึ้นอยู่กับเศรษฐกิจโลกเพราะเมื่อเศรษฐกิจดีแล้ว กำลังซื้อของประชาชน
จะมีสูงก็จะทำให้มีแนวโน้มการจับจ่ายในสินค้า โดยเฉพาะรถยนต์มากขึ้น ในส่วนของน้ำยางข้น
เนื่องจากผู้ใช้หลักได้แก่ผู้ผลิตถุงมือยาง ถุงยางอนามัย และยางยืด
ความต้องการยังคงมีอัตราการเติบโตที่ดี เนื่องจากผู้บริโภคมีแนวโน้มที่จะใช้ผลิตภัณฑ์ทั้งสาม
ดังกล่าวมากขึ้นเรื่อย ทำให้ความต้องการของผลิตภัณฑ์ยางธรรมชาติมีมากขึ้นไปด้วย
อย่างไรก็ตามผลผลิตยางธรรมชาติจะมีลักษณะเป็นฤดูกาล กล่าวคือในช่วงเดือนมีนาคม ถึงพฤษภาคม
ผลผลิตยางธรรมชาติจะลดลง เพราะต้นยางอยู่ในระหว่างผลัดใบ จากนั้นผลผลิตก็จะมีมากขึ้นเรื่อยๆ
จนถึงจุดสูงสุดในช่วงเดือนธันวาคม ถึง กุมภาพันธ์ของทุกปี

สิทธิบัตรและใบอนุญาตในการประกอบธุรกิจ

(1) บัตรส่งเสริมการลงทุน

  เลขที่ 1108/2536 (ผลิตน้ำยางข้น) ลงวันที่ 29 กรกฎาคม 2536

เลขที่ 1316/2537 (ผลิตน้ำยางข้น) ลงวันที่ 27 พฤษภาคม 2537

เลขที่ 1342/2540 (ผลิตยางแท่ง) ลงวันที่ 2 มิถุนายน 2540

เลขที่ 1165/2542 (ผลิตน้ำยางข้น) ลงวันที่ 22 เมษายน 2542

เลขที่ 1046/2543 (ผลิตยางแท่ง) ลงวันที่ 28 มกราคม 2543

บริษัทได้รับการส่งเสริมการลงทุนและรับสิทธิประโยชน์ตามพระราชบัญญัติ พ.ศ. 2520 ดังต่อไปนี้

1. ได้รับอนุญาตนำคนต่างด้าวซึ่งเป็นช่างฝีมือ หรือผู้ชำนาญการกับคู่สมรสและบุคคลซึ่งอยู่
ในอุปการะของบุคคลทั้งสองประเภทนี้ เข้ามาในราชอาณาจักรได้ตามจำนวนและกำหนด

ระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

3. ได้รับลดหย่อนอากรขาเข้าร้อยละเจ็ดสิบห้าของอัตราปกติสำหรับวัตถุดิบหรือวัสดุจำเป็นที่

นำเข้ามาในราชอาณาจักรมีกำหนดเวลา 1 ปี นับแต่วันนำเข้าครั้งแรก

4. ได้รับยกเว้นภาษีเงินได้นิติบุคคลธรรมดาสำหรับกำไรสุทธิที่ได้จากการประกอบกิจการที่

  ได้รับการส่งเสริมมีกำหนดเวลาแปดปี นับแต่วันที่เริ่มมีรายได้จากการประกอบกิจการนั้น

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตาม

  วรรคหนึ่งได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออก

  จากกำไรสุทธิที่เกิดขึ้นภายหลังระยะเวลา ได้รับยกเว้นภาษีเงินได้นิติบุคคล มีกำหนดเวลา

  ไม่เกินห้าปีนับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือ

  หลายปีก็ได้

5. ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษี

 เงินได้

6. ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ

 ห้าสิบของอัตราปกติเป็นเวลาห้าปี นับจากวันที่พ้นกำหนดระยะเวลาตามข้อ 4.

7. ได้รับอนุญาตให้หักเงินได้พึงประเมินเป็นจำนวนร้อยละห้าของรายได้ที่เพิ่มขึ้นจากปีก่อน

จากการส่งออกเป็นระยะเวลาสิบปี นับแต่วันที่มีรายได้ ทั้งนี้ รายได้จากการส่งออกของปี

นั้นๆ จะต้องไม่ต่ำกว่ารายได้จากการส่งออกเฉลี่ยสามปีย้อนหลัง ยกเว้นสองปีแรก

8. ได้รับอนุญาตให้หักค่าขนส่ง ค่าไฟฟ้า และค่าประปาสองเท่าของค่าใช้จ่ายดังกล่าวเป็น

ระยะเวลาสิบปี นับแต่วันที่เริ่มมีรายได้จากการประกอบกิจการนั้น

9. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ

ยี่สิบห้าของเงินลงทุน นอกเหนือไปจากการหักค่าเสื่อมราคาตามปกติ

10. ได้รับอนุญาตให้ยกเว้นอากรขาเข้าสำหรับวัตถุจำเป็น ที่ต้องเข้ามาจากต่างประเทศ

เพื่อใช้ในการผลิตเพื่อการส่งออกเป็นระยะเวลาห้าปี นับแต่วันนำเข้าครั้งแรก

11. ได้รับอนุญาตให้นำเงินออกนอกราชอาณาจักรเป็นเงินตราต่างประเทศได้

(2) ใบอนุญาต

บริษัท ศรีตรังแอโกรอินดัสทรี จำกัด (มหาชน) ได้รับอนุญาตให้ค้ายาง ใบอนุญาตตั้งโรงทำยาง
และใบอนุญาตให้เป็นผู้ส่งยางออกนอกราชอาณาจักร ตาม พระราชบัญญัติควบคุมยาง พ.ศ. 2542
โดยมีใบอนุญาตดังนี้คือ

1. ใบอนุญาตค้ายาง - สำนักงานใหญ่ เลขที่ สข. 23/2546

- สาขาคลองแงะ เลขที่ สข. 28/2546

- สาขาตรัง เลขที่ ตร. 023/2546

- สาขาทุ่งสง เลขที่ 0005/2546

2. ใบอนุญาตตั้งโรงทำยาง - ตั้งโรงรมยาง สาขาคลองแงะ สข. 13/2546

- ตั้งโรงรมยาง สาขาตรัง ตร. 010/2546

- ตั้งโรงน้ำยางข้น สาขาตรัง ตร. 011/2546

- ตั้งโรงยางแท่ง สาขาทุ่งสง 0005/2546

3. ใบอนุญาตให้เป็นผู้ส่งยางออกนอกราชอาณาจักร

- ด่านสงขลา เลขที่ สข. 96/2546

- ด่านปาดังเบซาร์ เลขที่ สข. 97/2546

- ด่านสะเดา เลขที่ สข. 98/2546

- ด่านกรุงเทพฯ เลขที่ สข. 99/2546

- ด่านภูเก็ต เลขที่ สข. 100/2546

- ด่านบ้านดอน เลขที่ สข. 101/2546

- ด่านแหลมฉบัง เลขที่ สข. 102/2546

- ด่านกันตัง เลขที่ ตร. 043/2546

- ด่านสตูล เลขที่ สข. 412/2546

- ด่านนครศรีธรรมราช เลขที่ สข. 413/2546

- ด่านกระบี่ เลขที่ สข. 414/2546

4. ใบอนุญาตเป็นผู้ผลิตยางแท่ง เอสทีอาร์ เลขที่ 21/2546

5. ใบอนุญาตเป็นห้องปฎิบัติการยางแท่ง เอสทีอาร์ เลขที่ 24/2546

2. การตลาดและภาวะการแข่งขัน

1.  ภาพรวมภาวการณ์แข่งขัน

-   การแข่งขันระหว่างผู้ผลิตและส่งออกภายในประเทศ

โดยทั่วไปเป็นเรื่องของราคาและคุณภาพสินค้า กลุ่มผู้ใช้รายใหญ่อันได้แก่
บริษัทผู้ผลิตยางล้อรถยนต์ชั้นนำของโลก อาทิเช่น Goodyear, Pirelli, Continental,
Michelin และ Bridgestone
มีอำนาจในการต่อรองสูงมากเพราะปริมาณการบริโภค/ซื้อผลิตภัณฑ์ยางมีเป็นจำนวนมาก
และมีอย่างต่อเนื่องทุกปี กลุ่มผู้ผลิตในประเทศไทย
โดยเฉพาะผู้ส่งออกรายใหญ่จึงให้ความสำคัญในเรื่องของส่วนการผลิต
สินค้าจะต้องได้คุณภาพตามมาตรฐานที่ได้ตกลงกันไว้
กำลังการผลิตก็เป็นอีกส่วนหนึ่งที่จะทำให้ลูกค้าเชื่อได้ว่าหากต้องการซื้อสินค้าเป็นจำนวนมาก
บริษัทก็สามารถผลิตและทำการส่งมอบได้ในเวลาที่กำหนด การรักษาชื่อเสียงในตัวบริษัท
จึงเป็นปัจจัยสำคัญที่ผู้ผลิตรายใหญ่ในประเทศต้องพึงรักษา
เพื่อให้ได้ซึ่งความสัมพันธ์ทางธุรกิจได้ในระยะยาว
บริษัทคาดการณ์ว่าบริษัทนับเป็นผู้ผลิตรายใหญ่รายหนึ่งที่อยู่ในระดับห้าอันดับแรกของประเทศ
โดยมีสายการผลิตหลักทั้งสามประเภท คือ ยางแผ่นรมควัน ยางแท่ง STR และน้ำยางข้น
และยังคงรักษานโยบายในปี 2545
ที่จะทำการตลาดตามกำลังการผลิตที่มีอยู่และไม่มุ่งเน้นการแข่งขันด้านราคา(รายละเอียดในแนวทางการตลาด)
ในขณะที่ผู้ผลิตรายใหญ่อื่นส่วนใหญ่มีแนวนโยบายคล้ายกับมีการเดินสายการผลิตที่เพียงพอต่อการรักษาสถานะของสายการผลิตและกลุ่มลูกค้าของตน
ส่วนผู้ผลิตรายย่อยอื่นคาดว่าน่าจะประสบปัญหากับการดำเนินงานมากขึ้น
เนื่องจากศักยภาพทางการเงินจะต่ำกว่าผู้ผลิตรายใหญ่
ที่จะรองรับผลกระทบจากสภาวะอุตสาหกรรมยางที่เปลี่ยนแปลงอย่างมากโดยเฉพาะช่วงครึ่งปีแรกที่ระดับราคายางได้ปรับตัวสูงขึ้นอย่างรวดเร็วส่งผลต่อต้นทุนวัตถุดิบ

จากสภาวะอุตสาหกรรมยางที่มีการปรับตัวดีขึ้นอย่างต่อเนื่อง
ผู้ผลิตและส่งออกต้องหันเข้ามาแข่งขันทางด้านการสรรหาวัตถุดิบเพิ่มมากขึ้น
โดยระดับราคารับซื้อวัตถุดิบในท้องถิ่นจะเป็นปัจจัยหลักต่อแผนการสรรหาวัตถุดิบตามด้วยระบบเครือข่ายที่ครอบคลุมพื้นที่เพื่อให้มีปริมาณวัตถุดิบยางธรรมชาติเพียงพอและอย่างต่อเนื่องต่อสายการผลิตของตน

-   การแข่งขันระดับภูมิภาค

ในอดีตที่ผ่านมา ผู้ผลิตในประเทศไทยจะส่งออกยางแผ่นรมควันเป็นผลิตภัณฑ์หลัก
ซึ่งเป็นไปตามรูปแบบเกษตรกรรมพื้นฐานของเจ้าของสวนยางในประเทศ
ในขณะที่ผู้ผลิตในประเทศมาเลเซียและอินโดนีเซียที่มีลักษณะสวนขนาดใหญ่ จะมุ่งเน้นยางแท่ง
กลุ่มประเทศผู้ซื้อยางสามารถแยกออกไปตามลักษณะความสัมพันธ์ทางธุรกิจที่มีมากันช้านาน อาทิเช่น
ผลผลิตจากประเทศอินโดนีเซียจะเน้นหนักที่กลุ่มผู้ใช้ในประเทศอเมริกา
ในขณะที่ผลผลิตของประเทศมาเลเซียจะส่งออกไปยังกลุ่มประเทศยุโรปเป็นหลัก
ส่วนผลผลิตของไทยจะส่งออกไปยังประเทศญี่ปุ่น และจีน ตามด้วยอเมริกา และยุโรป ในปี 2545
เมื่อระดับราคายางได้ปรับตัวสูงขึ้นอย่างต่อเนื่อง
ระดับราคาผลิตภัณฑ์ยางธรรมชาติของแต่ละประเทศอยู่ระดับใกล้เคียงกัน
ผู้ผลิตในประเทศไทยเริ่มมีสัดส่วนการตลาดที่ดีขึ้นอีกครั้งหนึ่ง
เนื่องจากประเทศไทยยังคงเป็นผู้ผลิตรายใหญ่สุดของโลกและมีผลิตภัณฑ์ครอบคลุมทั้งสามประเภท คือ
ยางแผ่นรมควัน ยางแท่ง และน้ำยางข้น
ผู้ผลิตภายในประเทศเริ่มมีความสามารถในการแข่งขันผลิตภัณฑ์ยางแท่ง STR
กับยางแท่งจากประเทศอินโดนีเซียได้ดีในระดับหนึ่ง โดยเฉพาะ ผลิตภัณฑ์น้ำยางข้น
มีตลาดที่รองรับได้ดี เนื่องจากอุตสาหกรรมต่อเนื่องคือ
อุตสาหกรรมถุงมือยางใช้ในทางการแพทย์ยังคงมีอัตราการเติบโตที่ดี
ทั้งในรูปของผู้ผลิตที่มีอยู่แล้วในประเทศไทย
และจากอุตสาหกรรมถุงมือยางในประเทศมาเลเซียเป็นจำนวนมาก
ถึงระดับย้ายฐานการผลิตมายังบริเวณภาคใต้ของไทย

พอที่จะกล่าวได้ว่าผู้ผลิตที่มีสายการผลิตรวมทั้งสามประเภทจะมีความคล่องตัวในการปรับตัวตอบสนองต่อการเปลี่ยนแปลงของอุตสาหกรรมได้ดีกว่าผู้ผลิตที่มีสายการผลิตเฉพาะอย่าง

1.  การจำหน่ายและช่องทางการจำหน่าย

ผลผลิตของบริษัทและบริษัทย่อย จำนวน 258,520 ตัน
เป็นการส่งออกจำหน่ายในต่างประเทศในขณะที่ส่วนที่เหลืออีก 89,868
ตันเป็นการจำหน่ายภายในประเทศ โดยทางบริษัทมีนโยบายการขายอยู่ 2 ส่วน

(1) Long-term Contract เป็นลักษณะสัญญาซื้อขายกับลูกค้าในระยะยาว ส่วนใหญ่จะมี

ระยะเวลาประมาณ 6-12 เดือน โดยมีการกำหนดจำนวนปริมาณที่จะส่งมอบให้ลูกค้าตลอดทั้งปี
ส่วนในเรื่องของราคาขาย จะมีการผูกสูตร โดยใช้ตัวเลือกต่างๆ
ที่เห็นพ้องกันทั้งสองฝ่ายเป็นตัวกำหนด อาทิเช่น ราคาปิดของ Singapore Rubber Exchange,
ราคาประกาศของศูนย์วิจัยการยาง มาเป็นตัวกำหนดค่าเฉลี่ยในแต่ละเดือน เป็นต้น

(2) Spot หรือ Nearby Transaction เป็นลักษณะการซื้อขายที่เกิดขึ้นเป็นกิจวัตรในธุรกิจ

การซื้อขายยาง หรือน้ำยางข้น ซึ่งทั้งผู้ซื้อและผู้ขายจะใช้ราคา Tokyo Rubber Exchange และ
Singapore

Rubber Exchange เป็นตัว Indicator ที่สำคัญ โดยในแต่ละวันจะมี Quotation
ราคาของการส่งมอบยางและน้ำยางข้นในอนาคต ซึ่งในที่นี้จะสามารถกำหนดราคาได้ถึง 6-9
เดือนข้างหน้า

ช่องทางการจำหน่ายของบริษัท

หน่วย : ตัน

+---------------------+-------------------------------+----------------+
| ผู้ผลิตยางล้อรถยนต์      | บริษัทนายหน้าหรือผู้นำเข้า           | ผู้ใช้ในประเทศ    |
+---------------------+-------------------------------+----------------+
| 126,379             | 132,141                       | 89,868         |
+---------------------+-------------------------------+----------------+
| 36%                 | 38%                           | 26%            |
+---------------------+-------------------------------+----------------+

-   ลักษณะของลูกค้า

ผู้ซื้อของบริษัทสามารถแบ่งลักษณะได้เป็น 3 จำพวกใหญ่ๆ

(1) ผู้ผลิตยางล้อรถยนต์ ได้แก่ผู้ผลิตยางล้อรถยนต์รายใหญ่ของโลก เช่น บริดจสโตน,

มิชลิน, Hankook, โยโกฮามา คอนติเน็ลตัล เจ็นเนอรัลไทร์ และ บริษัท กูดเยียร์ พีแรลลี่
เป็นต้น กลุ่มลูกค้าเหล่านี้จะมีความมั่นคงและอำนาจในการซื้อสูงมาก
เพราะเป็นบริษัทผู้ผลิตยางล้อรถยนต์ชั้นนำของโลก

(2) บริษัทนายหน้า ในที่นี้ได้แก่บริษัท Trading ในญี่ปุ่นและสิงคโปร์ เช่น มารูไบนี, อีโตชู,
    Tong Teik, RubberNet และผู้นำเข้ารายอื่นทั้งในเอเชีย ประเทศจีน, ไต้หวัน, เกาหลี,
    อเมริกาและยุโรป เนื่องด้วยผู้นำเข้าเหล่านี้ จะมีฐานลูกค้ากลุ่มหนึ่ง ที่นิยมซื้อผ่านผู้นำเข้า
    มีความสัมพันธ์ทางธุรกิจกันมานาน และอาจจะมีลักษณะการซื้อขายแบบพิเศษได้หลายประการ
    อาทิเช่น ทำสัญญาซื้อขายกันในระยะยาว สามารถลดความเสี่ยงในเรื่องเวลาจากการส่งมอบ
    หรือต้องการลดความยุ่งยากในเรื่องของเอกสารการส่งออก

(3) กลุ่มลูกค้าภายในประเทศ ได้แก่ผู้ผลิตยางล้อรถยนต์ ยางล้อจักรยานยนต์ ผู้ผลิตถุงมือยาง

และยางยืด โดยในส่วนของถุงมือยางและยางยืดก็เป็นการผลิตเพื่อการส่งออก
จึงทำให้แนวโน้มของการบริโภคน้ำยางข้นภายในประเทศมีอัตราการเติบโตที่น่าพอใจ

1.  แนวทางการตลาด

บริษัทยังคงรักษาแนวทางที่จะไม่ใช้นโยบายด้านราคามาเป็นปัจจัยหลักในการกำหนดกลยุทธ์ทางการตลาด
ในทางตรงกันข้ามการรักษาสัดส่วนการตลาดได้มาจากกลยุทธ์การรักษาความสัมพันธ์กับฐานลูกค้าของบริษัทที่มีอยู่อย่างใกล้ชิด
มีการกำหนดลูกค้ากลุ่มเป้าหมายที่มีแนวนโยบายไปในทิศทางเดียวกัน
ให้ความสำคัญในคุณสมบัติและคุณภาพของผลิตภัณฑ์ที่ตรงตามความต้องการลูกค้า
ซึ่งต้องอาศัยระยะเวลาในการสื่อสาร ถ่ายทอดและแลกเปลี่ยนข้อมูลเทคโนโลยี Know-how
และความเชื่อมั่นในศักยภาพของบริษัททั้งด้านบุคลากรและความพร้อมของสายการผลิตที่สามารถพัฒนา
ปรับปรุงผลิตภัณฑ์ให้เป็นไปตามคุณสมบัติที่กำหนดของลูกค้าเฉพาะราย
จากนโยบายความสัมพันธ์ทางธุรกิจระยะยาว จะส่งผลให้คำสั่งซื้อจากลูกค้ามีอย่างต่อเนื่อง
และมีราคาที่น่าพอใจในระดับหนึ่ง และสามารถคาดการณ์ได้อย่างแน่ชัด
ทำให้การบริหารทางธุรกิจตลอดจนถึงแผนการตลาดเป็นไปได้อย่างมีประสิทธิภาพ

การจัดตั้งบริษัทย่อย ศรีตรังอินเตอร์เนชั่นแนล ขึ้นในประเทศสิงคโปร์ เป็นอีกหนึ่งช่องทางการตลาด
ที่ใช้ขยายฐานลูกค้าเพิ่มให้มากขึ้น
โดยที่ประเทศสิงคโปร์เป็นศูนย์กลางของการซื้อขายผลิตภัณฑ์ยางธรรมชาติ
มีความพร้อมทั้งลักษณะภูมิศาตร์ ระบบสาธารณูปโภค ศูนย์กลางทางการเงิน
ทำให้ผู้บริโภครายใหญ่ทุกรายจัดตั้งสำนักงานตัวแทนขึ้นในประเทศสิงคโปร์เพี่อการสรรหาวัตถุดิบจากประเทศผู้ผลิตรายใหญ่ทั้งสามราย
การตกลงแลกเปลี่ยนข้อมูลทางธุรกิจดำเนินไปอย่างรวดเร็วและมีประสิทธิภาพ

นอกเหนือจากกลุ่มลูกค้าเก่าในกลุ่มประเทศอเมริกา กลุ่มอียู และญี่ปุ่น ที่มีศักยภาพแล้ว
ตลาดที่มีแนวโน้มการเติบโตสูง คือ
สาธารณรัฐประชาธิปไตยประชาชนจีนที่มีระดับการบริโภคยางธรรมชาติสูงเป็นอันดับต้นๆ ของโลก
การที่สาธารณรัฐประชาธิปไตยประชาชนจีนมีการเจริญเติบโตทางเศรษฐกิจอย่างรวดเร็ว
ความต้องการใช้ยางธรรมชาติมีอัตราการเติบโตที่สูงมากตามไปด้วย
และในโอกาสที่สาธารณรัฐประชาธิปไตยประชาชนจีนปรับสถานะเป็นสมาชิกขององค์การการค้าโลก
(WTO) ย่อมส่งผลให้ตลาดยางธรรมชาติของประเทศไทยเปิดกว้างขึ้น
การผ่อนคลายกฎระเบียบตลอดจนถึงข้อกำหนดต่างๆ อาทิเช่น ภาษีนำเข้า ระบบโควต้า
จะมีอย่างต่อเนื่องตามระเบียบข้อบังคับขององค์การการค้าโลก
ฝ่ายการตลาดจึงยังคงทำกิจกรรมทางการตลาดอย่างต่อเนื่อง ในเมืองสำคัญต่างๆ
มีการประชาสัมพันธ์ถึงสถานะของกลุ่มบริษัทฯ ในฐานะผู้ผลิตและส่งออกผลิตภัณฑ์ยางธรรมชาติ
ยางแผ่นรมควัน ยางแท่ง STR และน้ำยางข้นรายใหญ่รายหนึ่งในประเทศไทย
กับกลุ่มลูกค้าเป้าหมาย และมีการศึกษาถึง ระบบสาธารณูปโภค วิธีดำเนินการทางธุรกิจ
ตลอดจนถึงระบบการเงินที่จะสนับสนุนการค้าดังกล่าว

2.  สภาวะอุตสาหกรรม

ในปี 2545 อุตสาหกรรมยางธรรมชาติได้มีการเปลี่ยนแปลงในทางด้านที่ดีขึ้นอย่างมีสาระสำคัญ
ระดับของราคายางธรรมชาติในตลาดโลก ได้มีการปรับตัวสูงขึ้นมาโดยตลอดทั้งปี
ส่งผลดีต่อเศรษฐกิจโดยรวมของประเทศผู้ผลิตยางธรรมชาติ
โดยเฉพาะส่วนของภาคเกษตรกรชาวสวนยางได้รับประโยชน์โดยตรงจากการปรับตัวสูงขึ้นของราคายาง
ปัจจัยหลักที่ส่งผลต่อการเปลี่ยนแปลงดังกล่าวข้างต้น ได้แก่

1.  ความร่วมมือของประเทศผู้ผลิตยางธรรมชาติรายใหญ่ ซึ่งนำโดยรัฐบาลไทย
    ที่มีความมุ่งมั่นที่จะก่อตั้งองค์กรกลางขึ้นใหม่ ที่มีผู้ร่วมก่อตั้งในระยะเริ่มแรก 3 ประเทศ คือ
    อินโดนีเซีย มาเลเซีย และประเทศไทย
    เพื่อให้เข้ามามีส่วนร่วมในการกำหนดปริมาณการผลิตของยางธรรมชาติในแต่ละปีให้เพียงพอ
    และสมดุลกับความต้องการใช้ยางธรรมชาติ ในช่วงระยะเวลาหนึ่งๆ องค์กรดังกล่าวมีชื่อว่า
    บริษัทร่วมทุนยาง ( INTERNATIONAL TRIPARTITE RUBBER ORGANIZATION – ITRO)
    โดยในปี 2545 มีเป้าหมายที่จะลดปริมาณการผลิตลงร้อยละ 4
    ของปริมาณผลผลิตในแต่ละประเทศ โดยใช้ยุทธวิธีการไม่ขยายพื้นที่การเพาะปลูก
    การเร่งรัดปลูกพืชทดแทนยางด้วยพืชอื่น
    และยังมีเป้าหมายที่จะลดการส่งออกผลผลิตยางธรรมชาติลงร้อยละ 10
    ของยอดส่งออกในแต่ละประเทศ
    โดยส่งเสริมให้มีการก่อตั้งอุตสาหกรรมที่ใช้ยางภายในประเทศมากขึ้น อาทิเช่น
    อุตสาหกรรมเฟอร์นิเจอร์เพื่อการส่งออก

2.  การเปลี่ยนแปลง ปรับตัวขององค์กรภาคเอกชน
    จากสภาวะการตกต่ำของอุตสาหกรรมยางในระยะ 2-3 ปีที่ผ่านมา
    ส่งผลให้ภาคเอกชนโดยเฉพาะในส่วนผู้ผลิตและส่งออกในประเทศไทย
    ประสบกับความยากลำบากในการดำเนินธุรกิจ
    การดำเนินการส่วนใหญ่มีผลขาดทุนและเริ่มที่จะไม่ใช้ปัจจัยด้านราคาเข้ามาแข่งขันในการทำการตลาด
    รวมทั้งปรับแผนการดำเนินการการผลิตลงหากผลิตภัณฑ์ที่จะจำหน่ายไม่มีกำไร
    การปรับตัวดังกล่าวทำให้ลดความกดดันทางด้านปริมาณผลผลิตของยางธรรมชาติได้ในระดับหนึ่ง
    นอกเหนือจากนั้น ได้มีผู้ประกอบการรายใหญ่บางรายหยุดดำเนินกิจการลง
    เนื่องจากประสบปัญหาทางด้านสภาพคล่องทางการเงิน
    ส่งผลให้ไม่มีการส่งมอบสินค้าสำหรับสัญญาซื้อขายล่วงหน้าที่ได้กระทำกันไว้ระหว่างผู้ซื้อและผู้ขายจำนวนหนึ่ง
    จากสถานะดังกล่าว ทำให้ผู้บริโภคจำนวนหนึ่ง ต้องกลับเข้ามาในตลาดยางอีกครั้งหนึ่ง
    เพื่อซื้อยางธรรมชาติในลักษณะส่งมอบทันที (Spot Transaction) แล้วส่งมอบให้กับโรงงาน
    เพื่อใช้ในสายการผลิตของตน
    เหตุการณ์ดังกล่าวมีผลกระทบทางด้านบวกต่อปริมาณความต้องการของยางธรรมชาติโดยรวม
    ระดับราคายางในตลาดโลกได้ปรับตัวสูงขึ้นอย่างต่อเนื่อง
    โดยมีการปรับฐานระดับราคาเป็นช่วงๆ
    ทำให้พื้นฐานระดับราคายางธรรมชาติมีความมั่งคงมากขึ้น

ตารางการเคลื่อนไหวของราคายางส่งออก FOB กรุงเทพ

  ----------- ------- ---------- ---------- --------- ---------- ------- ---------- ----------
  เดือน                RSS3                  STR20                        น้ำยางข้น    

              2544               2545       2544      2545       2544               2545

  มกราคม      26.15              24.19      26.32     23.53      21.09              20.51

  กุมภาพันธ์     25.91              27.08      25.96     25.57      21.03              22.48

  มีนาคม       25.39              29.06      24.64     28.88      21.05              23.95

  เมษายน      26.07              29.27      24.55     28.78      21.55              24.58

  พฤษภาคม     26.90              29.75      24.89     28.93      21.84              24.67

  มิถุนายน      27.69              35.13      25.20     34.71      22.75              27.07

  กรกฎาคม     27.39              34.90      24.20     34.55      22.13              27.83

  สิงหาคม      26.15              35.82      23.88     34.94      21.40              26.57

  กันยายน      24.42              38.39      22.64     38.55      20.28              28.16

  ตุลาคม       23.78              36.35      22.28     37.11      19.33              27.71

  พฤศจิกายน    23.17              36.22      22.02     36.50      19.34              27.37

  ธันวาคม      21.08              36.20      20.71     36.67      18.34              27.98
  ----------- ------- ---------- ---------- --------- ---------- ------- ---------- ----------

*ข้อมูลสถาบันวิจัยยาง กรมวิชาการเกษตร

[]

กราฟแสดงราคายางแผ่นรมควันชั้น 3 และยางแท่ง STR-20 ในตลาดสิงคโปร์ (Singapore
Rubber Exchange)

เมื่อพิจารณาตารางการเคลื่อนไหวราคายางส่งออก FOB
กรุงเทพและกราฟแสดงราคายางแผ่นรมควันชั้น 3 และยางแท่ง STR ในตลาดสิงคโปร์
จะแสดงถึงความสัมพันธ์ที่มีการเคลื่อนไหวไปในทิศทางเดียวกันอย่างชัดเจน
ระดับราคายางแผ่นรมควันชั้น 3 และยางแท่ง STR-20
มีการเคลื่อนไหวอยู่ในระดับราคาที่ใกล้เคียงกันมากขึ้นเมื่อเปรียบเทียบกับปี 2544
โดยราคาได้เริ่มมีการปรับตัวสูงขึ้นในไตรมาส 1 จากประมาณ US$ 500/ตัน เมื่อปลายปี 2544
เป็นประมาณ US$ 650/ตัน จากนั้นได้มีการปรับตัวสูงขึ้นอย่างมีนัยสำคัญในช่วงไตรมาส 2-3 ของปี
2545 โดยมีราคาสูงสุดประมาณ US$ 940/ตัน
และเริ่มมีการปรับตัวลดลงในไตรมาสสุดท้ายที่ระดับราคาเฉลี่ยประมาณ US$ 850/ตัน
ระดับราคายางส่งออก FOB ในรูปเงินบาท
ได้สะท้อนถึงระดับราคาที่มีการเคลื่อนไหวในตลาดโลกในลักษณะแนวทางเดียวกัน

3.  การจัดหาผลิตภัณฑ์หรือบริการ

-   กำลังการผลิตและปริมาณการผลิต

กลุ่มบริษัทมีที่ตั้งของโรงงานในเขตจังหวัดตรัง สงขลา และนครศรีธรรมราช

ปี 2543 ปี 2544 ปี 2545

กำลังการผลิต (ตัน)

ยางแผ่นรมควัน 198,000 198,000 198,000

น้ำยางข้น 138,000 138,000 138,000

ยางแท่ง STR 96,000 96,000 96,000

ไม้แปรรูปอบแห้ง (ลบ.ฟุต) 720,000 720,000 840,000

ปริมาณการผลิตจริง (ตัน)

ยางแผ่นรมควัน 141,488 140,057 143,608

น้ำยางข้น 83,265 88,266 80,864

ยางแท่ง STR 80,637 64,168 93,182

ไม้แปรรูปอบแห้ง (ลบ.ฟุต) 566,067 430,972 630,265

โดยปกติแล้ว โรงงานยางแผ่นรมควันเดินสายการผลิต 1 กะ (8 ชั่วโมง)
น้ำยางข้นจะเดินสายการผลิต 2 กะ (12 ชั่วโมง) ส่วนยางแท่งสามารถเดินได้ 3 กะ (24
ชั่วโมง) เพราะเป็นการผลิตที่ใช้เครื่องจักรเป็นหลัก อย่างไรก็ตาม
ผลผลิตยางธรรมชาติมีลักษณะเป็นฤดูกาล ดังนั้นกำลังการผลิต
จะผันแปรไปตามจำนวนยางธรรมชาติที่เข้ามาสู่โรงงานในแต่ละเดือนด้วย

-   วัตถุดิบ และผู้จำหน่ายวัตถุดิบ (Supplier)

วัตถุดิบหลักสำคัญคือ ยางธรรมชาติ ซึ่งแบ่งเป็น 3 รูปแบบ คือ ยางแผ่นดิบ เศษยาง (CUP

LUMP) และน้ำยางสด โดยยางแผ่นดิบนั้นถ้ามีคุณภาพดี ก็จะนำไปใช้เพื่อผลิตยางแผ่นรมควัน
ในขณะที่ยางแผ่นดิบคุณภาพต่ำจะถูกนำไปผสมกับเศษยาง เพื่อผลิตเป็นยางแท่งต่อไป
ส่วนน้ำยางนั้นก็จะนำไปผ่านกระบวนการ Centrifuge ให้เป็นน้ำยางข้น 60 เปอร์เซ็นต์
โดยที่บริษัทจะมีการซื้อจากพ่อค้ายาง และชาวสวนในบริเวณรอบที่ตั้งโรงงาน ในจังหวัดตรัง
สงขลาและนครศรีธรรมราช ซึ่งการซื้อวัตถุดิบ จะครอบคลุมออกไปยังบริเวณจังหวัดใกล้เคียงด้วย
ได้แก่ พัทลุง, กระบี่, ยะลา, สตูล นราธิวาส และสุราษฎร์ธานี เป็นต้น
การจัดซื้อเป็นการซื้อในรูปแบบต่างๆ คือผ่านพ่อค้าคนกลาง
และมีการตั้งจุดรับซื้อตามบริเวณสวนยางสำหรับการซื้อน้ำยางสด
โดยปัจจุบันมีผู้ป้อนวัตถุดิบให้กับโรงงานของกลุ่มบริษัทมากกว่า 400 ราย
ทำให้มีการกระจายการรับซื้อออกไปโดยไม่พึ่งรายใดรายหนึ่งมากเกินไป
ในส่วนของราคาวัตถุดิบนั้นก็จะขึ้นอยู่กับราคายางในตลาดโลกเป็นตัวกำหนดราคารับซื้อวัตถุดิบ
ซึ่งในช่วง 5 ปีที่ผ่านมา มีการเปลี่ยนแปลงอยู่ในช่วงระหว่าง 16-35 บาท ต่อกิโลกรัม

ตารางเปรียบเทียบราคายางแผ่นดิบและน้ำยางสด ที่จังหวัดสงขลา

+---------+---------+---------+---+---------+---------+----------+---------+
| เดือน    | ปี 2543  |         | ปี |         |         | ปี 2545   |         |
|         |         |         | 2 |         |         |          |         |
|         |         |         | 5 |         |         |          |         |
|         |         |         | 4 |         |         |          |         |
|         |         |         | 4 |         |         |          |         |
+---------+---------+---------+---+---------+---------+----------+---------+
|         | ย       | น้ำยางสด |   | ย       | น้ำยางสด | ยางแผ่นดิบ | น้ำยางสด |
|         | างแผ่นดิบ |         |   | างแผ่นดิบ |         |          |         |
|         |         |         |   |         |         | คุณภาพ 3  |         |
|         | คุณภาพ 3 |         |   | คุณภาพ 3 |         |          |         |
+---------+---------+---------+---+---------+---------+----------+---------+
| มกราคม  | 19.87   | 18.97   |   | 20.05   | 19.82   | 20.29    | 18.32   |
+---------+---------+---------+---+---------+---------+----------+---------+
| กุมภาพันธ์ | 23.10   | 21.86   |   | 22.03   | 21.24   | 22.76    | 22.09   |
+---------+---------+---------+---+---------+---------+----------+---------+
| มีนาคม   | 21.06   | 24.52   |   | 20.94   | 21.60   | 24.16    | 24.34   |
+---------+---------+---------+---+---------+---------+----------+---------+
| เมษายน  | 21.83   | 24.82   |   | 22.32   | 22.53   | 24.03    | 25.61   |
+---------+---------+---------+---+---------+---------+----------+---------+
| พฤษภาคม | 22.17   | 24.85   |   | 24.07   | 22.21   | 25.03    | 25.94   |
+---------+---------+---------+---+---------+---------+----------+---------+
| มิถุนายน  | 21.62   | 23.66   |   | 24.31   | 24.62   | 30.33    | 29.05   |
+---------+---------+---------+---+---------+---------+----------+---------+
| กรกฎาคม | 21.21   | 20.95   |   | 22.58   | 22.84   | 29.11    | 29.31   |
+---------+---------+---------+---+---------+---------+----------+---------+
| สิงหาคม  | 22.47   | 20.75   |   | 21.45   | 21.88   | 30.75    | 26.45   |
+---------+---------+---------+---+---------+---------+----------+---------+
| กันยายน  | 22.93   | 21.19   |   | 19.69   | 20.03   | 32.68    | 29.19   |
+---------+---------+---------+---+---------+---------+----------+---------+
| ตุลาคม   | 23.69   | 21.78   |   | 19.52   | 18.34   | 30.38    | 30.32   |
+---------+---------+---------+---+---------+---------+----------+---------+
| พ       | 22.77   | 22.67   |   | 18.60   | 18.69   | 30.70    | 29.04   |
| ฤศจิกายน |         |         |   |         |         |          |         |
+---------+---------+---------+---+---------+---------+----------+---------+
| ธันวาคม  | 22.18   | 21.72   |   | 16.38   | 15.36   | 30.66    | 29.92   |
+---------+---------+---------+---+---------+---------+----------+---------+
| ร       | 22.07   | 22.31   |   | 21.16   | 20.68   | 27.57    | 26.63   |
| าคาเฉลี่ย |         |         |   |         |         |          |         |
+---------+---------+---------+---+---------+---------+----------+---------+

* ข้อมูลสถาบันวิจัยยาง กรมวิชาการเกษตร

การจัดหาวัตถุดิบโดยปกติแล้วก็จะเป็นไปในระบบเสรี กล่าวคือ
ระดับราคาจะเป็นตัวประกอบสำคัญที่พ่อค้าคนกลางและเกษตรกรรายย่อยจะตัดสินใจขายวัตถุดิบให้แก่ผู้ผลิตรายใด
ปัจจัยอื่นได้แก่ การให้บริการ ระบบการชั่งน้ำหนัก การตรวจคุณภาพ
ตลอดจนถึงการชำระเงินค่าสินค้า เป็นตัวประกอบรองลงมาที่ผู้ขายสินค้าจะตัดสินใจเข้าอยู่กับกลุ่มใด
ซึ่งโดยทั่วไปจะไม่มีปัญหามากนัก จากต้นกำเนิดแหล่งวัตถุดิบคือต้นยาง
เมื่อชาวสวนได้กรีดต้นยางออกมาเป็นน้ำยางสดแล้ว มีทางเลือกของรูปแบบผลผลิต
คือเลือกจำหน่ายเป็นน้ำยางสด หรือแปรรูปเป็นยางแผ่นดิบ หรือปล่อยให้อยู่ในรูปยางก้อนถ้วยสด
(Fresh Cup Lump) ซึ่งพฤติกรรมของชาวสวนยางที่เลือกตัดสินใจ ขึ้นอยู่กับปัจจัยที่ได้กล่าวข้างต้น
เมื่อวัตถุดิบน้ำยางสดมีการแปรรูปไปแล้ว จะมีผลต่อปริมาณผลผลิตผลิตภัณฑ์ตัวอื่น
เพราะแหล่งกำเนิดมาจากจุดเดียวกัน ณ ปัจจุบันปริมาณการผลิตยางแท่ง STR ก็มีปริมาณไม่เพียงพอ
เนื่องจากราคาที่จำหน่ายได้อยู่ในระดับต่ำเมื่อเทียบกับน้ำยางสด และยางแผ่นดิบ

ในสถานการณ์ปัจจุบัน มีการแข่งขันสูงระหว่างผู้ผลิตภายในประเทศ
เพื่อให้ได้มาซึ่งวัตถุดิบในสายการผลิตของตน เนื่องจากระดับปริมาณวัตถุดิบในท้องถิ่นที่มีปริมาณจำกัด

-   ผลกระทบต่อสิ่งแวดล้อม

บริษัทได้มีการควบคุมบริหารการจัดการสิ่งแวดล้อม
รวมทั้งการติดตั้งระบบน้ำเสียตามข้อกำหนดของหน่วยงานรัฐที่เกี่ยวข้อง
โดยมีเจ้าหน้าที่ราชการจากกรมโรงงานอุตสาหกรรม กระทรวงอุตสาหกรรม และหน่วยงานท้องถิ่น
(อบจ , อบต) เข้ามาตรวจสอบตามรอบระยะเวลากำหนดและเป็นไปตามมาตรฐาน
และเพื่อให้การดำเนินงานในส่วนสิ่งแวดล้อมเป็นไปอย่างมีประสิทธิภาพ บริษัทได้เข้าร่วมโครงการ
TLC ของสำนักงานมาตรฐานผลิตภัณฑ์อุตสาหกรรม (สมอ)
ในส่วนของการจัดทำระบบบริหารการจัดการสิ่งแวดล้อม
เพื่อเตรียมการในการขอรับรองระบบมาตรฐาน ISO 14001
และระบบบริหารการจัดการอาชีวะอนามัยและความปลอดภัย มอก.18000

-   ขั้นตอนและเทคโนโลยีการผลิต

ขั้นตอนการผลิตยางแผ่นรมควัน

ยางแผ่นดิบ

ล้างน้ำ

 

รมควัน

ชั่งน้ำหนัก

อัดก้อน

ทาแป้ง

ชั่งน้ำหนัก

ตีตรา

จัดเก็บ

ส่งออก

- เมื่อรับซื้อยางแผ่นดิบมาแล้ว จะนำมาทำความสะอาดด้วยการล้างน้ำเพื่อกำจัดฝุ่นที่

  ติดมากับเนื้อยาง

- จากนั้นนำยางที่ล้างมาแขวนบนราว เพื่อนำเข้าห้องรมควันโดยรถยก ห้องรมควันห้อง

หนึ่งจะจุยางเพื่อรมควันได้ประมาณ 40 ตัน ในการรมนี้จะใช้ฟืนจากต้นยางพาราที่ได้

จากบริเวณนั้นเป็นเชื้อเพลิงซึ่งมี ต้นทุนถูกกว่าเชื้อเพลิงอื่น รวมเวลารมควันประมาณ

7 วัน โดยระยะเวลาในการรมขึ้นอยู่กับปริมาณความชื้นของยางแผ่นดิบ

- หลังจากยางสุกและแห้งแล้วจึงนำมาตัดเอาสิ่งสกปรกที่ฝังหรือติดอยู่ในเนื้อยางออกอีก

  ครั้งหนึ่งแล้วคัดเกรด ในการคัดเกรดนี้ต้องอาศัยประสบการณ์และความชำนาญในการ

  ดูเนื้อยางของคนงานเป็นหลัก ยางที่แยกจะมีทั้งหมด 3 เกรด คือ ยางเบอร์ 3, 4 และ 5

  (โดยทั่วไปผลผลิตที่ได้มากที่สุดคือ ยางเบอร์ 3)

- จากนั้นยางจะถูกอัดเป็นก้อนตามเกรดโดยน้ำหนักมาตรฐาน

- จากนั้นจึงนำก้อนยางไปทาแป้งเพื่อกันความชื้นและไม่ให้ก้อนยางติดกันเมื่อวางเรียง

ในสต็อกและชั่งน้ำหนักอีกครั้ง

- หลังจากนั้นก็จะทำการตีตราชื่อบริษัท เกรดของยางและชื่อลูกค้าปลายทางที่เป็นผู้สั่ง

ซื้อแล้วจึงทำการจัดเก็บเพื่อรอส่งออก ซึ่งจะเป็นท่าเรือใดก็ขึ้นกับจุดหมายปลายทาง
ส่วนเศษยางที่ตัดตอนคัดเกรดนั้นจะนำมาผลิตเป็นยางแท่ง

ขั้นตอนการผลิตยางแท่ง STR

ยางแผ่นดิบ เศษยาง

คุณภาพต่ำ

ล้างน้ำ ล้างน้ำ

สับและบด สับและบด

ผสมเข้าด้วยกัน

และบดจนละเอียด

เตาอบ 2 1/2 ชม.

อัดเป็นก้อน

PACK เพื่อส่งออก

- เมื่อรับซื้อยางแผ่นดิบ และเศษยางแล้ว ก็จะนำเข้าพักในบ่อแช่เพื่อทำความสะอาด

และลดสิ่งสกปรกที่ติดมากับยางลง

- จากนั้นก็จะเข้าสู่ระบบสายพาน เพื่อบดและสับวัตถุดิบดังกล่าวให้เล็กลงไปเรื่อยๆ

โดยสัดส่วนของการผลิต STR 20 จะใช้เศษยางและยางแผ่น ในอัตรา 70 : 30

- เมื่อผ่านเครื่องจักรที่สับบดจนละเอียดแล้ว ก็จะถูกส่งเข้าสู่เตาอบ ซึ่งใช้น้ำมันเตาเป็น

พลังงานให้ความร้อน ที่ประมาณ 120 ํC ใช้เวลา 2 1/2 ชม เพื่อทำให้ยางแห้ง

- เมื่อยางออกจากเตาอบ ก็จะถูกนำมาอัดให้เป็นก้อนหนัก 33.33 หรือ 35 กิโลกรัม ห่อ

  ด้วยพลาสติกเพื่อเตรียมจัดจำหน่ายต่อไป โดยจะมีการสุ่มตัวอย่างเพื่อจะนำไปออก

CERTIFICATE ควบคู่กับสินค้าด้วย

ขั้นตอนการผลิตน้ำยางข้น

น้ำยางสด

ชั่งน้ำหนัก

บ่อพัก

ปั่น

แทงค์เก็บ

- เมื่อรถส่งน้ำยางสดถึงโรงงานจะทำการชั่งน้ำหนักน้ำยางสดนั้น น้ำหนักที่ได้เป็นน้ำหนักรวม
น้ำและเนื้อยาง

- ถ่ายน้ำยางสดลงบ่อพัก ในขณะเดียวกันจะตักตัวอย่างน้ำยางสด เพื่อนำไปทดสอบในห้อง แล็บ
หาความเข้มข้นของเนื้อยาง

- เมื่อรู้ผลแล้วทำการ Process ให้ได้ตามความต้องการที่กำหนดไว้

-  หลังจากนั้นจะปล่อยน้ำยางสดจากบ่อพักไปยังเครื่องปั่นน้ำยาง  (Centrifuging) เพื่อแยกน้ำ
ยางข้น ที่มี % DRC 60 % (Concentrated Latex) และ หางน้ำยาง โดยน้ำยางข้นที่มีความ
เข้มข้นสูงจะถูกเหวี่ยงขึ้นข้างบนและไหลออกทางช่องส่วนบนของเครื่อง

-   น้ำยางข้น 60% ที่ได้จะไหลลงแทงค์น้ำยางข้นและมีการปรับค่าทางเคมีให้ตรงกับความ

ต้องการของลูกค้า รอการส่งออกต่อไป

** น้ำยางข้นที่ได้แยกเป็น High Ammonia (HA) และ Low Ammonia (LA)
ซึ่งใช้ในการผลิตสินค้าที่มีลักษณะต่าง ๆ กัน ในการเก็บน้ำยางข้นนี้สามารถเก็บได้นานถึง 6 เดือน
แต่น้ำยางสดที่เข้ามาแต่ละวันต้องทำการผลิตให้เสร็จวันต่อวัน